Vi havde nogle skønne dage i lejligheden. Den var smukt møbleret, der var meget rent og køkkenet var virkelig veludstyret. Lejlighedens placering er perfekt. Man kan gå til alt.
Jeg var noget bekymret for, hvordan den nøglefri app til betjening af hoveddør og dør ville fungere, men det fungerede perfekt og var meget nemt at anvende.
I dagene før opholdet havde jeg en del spørgsmål til Nani og David. Hver gang jeg skrev, svarede de inden for 5 minutter, hvilket var meget imponerende.
Man skal være opmærksom på, at lejligheden ligger på en hyggelig plads, hvor der i weekenden kan være lidt larm om aftenen. Fredag aften valgte vi at sove i det bagerste soveværelse og her kan man ikke høre larm fra pladsen. Alt i alt et skønt ophold og jeg vil bestemt komme tilbage til denne lejlighed